La Junta de Govern adjudica el contracte d'obres d'adequació en la passarel·la per a vianants sobre la línia de ferrocarril
26 de juny 2020

![](/media/4dxeoqjo/52_pasarela-1.jpg)  

La Junta de Govern Local ha adjudicat el contracte d'obres de substitució i adequació d'elements de protecció en la passarel·la per a vianants sobre la línia de FF.CC València-Sagunt-Barcelona situada al carrer Canet d'en Berenguer. Es tracta d'una actuació tramitada des del departament de Contractació i que depén del departament de Manteniment.

  

L'empresa Geocivil, S. A. serà l'encarregada de realitzar estes obres per un import total de 79.163 euros (IVA inclòs) i tindrà un termini d'execució d'un mes i mig, comptats a partir de l'endemà a la signatura de l'Acta de Comprovació del Replanteig. Cal destacar que l'inici dels treballs estarà condicionat a l'obtenció de tots els permisos i autoritzacions necessàries.

  

Atés que els elements de protecció existents es troben en mal estat a causa de la deterioració progressiva en el temps, especialment la tanca antivandàlica, les obres a executar consistiran en treballs previs i instal·lacions provisionals, arrancades i demolicions, serralleria, revestiments i acabats, així com la senyalització, vigilància i abalisament per a l'execució de les obres dins de l'àmbit de l'actuació.​

  

![](/media/jxhfaspl/53_pasarela-2.jpg)  
  
  

  

  

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-adjudica-el-contracte-d-obres-d-adequació-en-la-passarel-la-per-a-vianants-sobre-la-línia-de-ferrocarril/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-adjudica-el-contracte-d-obres-d-adequació-en-la-passarel-la-per-a-vianants-sobre-la-línia-de-ferrocarril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-adjudica-el-contracte-d-obres-d-adequació-en-la-passarel-la-per-a-vianants-sobre-la-línia-de-ferrocarril/ "Linked In")
*   [](mailto:?body=https://aytosagunto.es/va/actualitat/la-junta-de-govern-adjudica-el-contracte-d-obres-d-adequació-en-la-passarel-la-per-a-vianants-sobre-la-línia-de-ferrocarril/)